CELEX: 32004D0004
Language: ro
Date: 2003-12-22 00:00:00
Title: Decizia Comisiei din 22 decembrie 2003 de autorizare a statelor membre în vederea adoptării provizorii de măsuri urgente de protecție împotriva răspândirii Pseudomonas solanacearum (Smith) Smith provenind din Egipt [notificată cu numărul C(2003) 4956]

Anunţ juridic important

|

32004D0004

Official Journal L 002 , 06/01/2004 P. 0050 - 0054 Ediţie specială în limba cehă Chapter 3 Volume 42 P. 24  - 28 Ediţie specială în limba estonă Chapter 3 Volume 42 P. 24  - 28 Ediţie specială în limba maghiară Chapter 3 Volume 42 P. 24  - 28 Ediţie specială în limba lituaniană Chapter 3 Volume 42 P. 24  - 28 Ediţie specială în limba letonă Chapter 3 Volume 42 P. 24  - 28 Ediţie specială în limba malteză Chapter 3 Volume 42 P. 24  - 28 Ediţie specială în limba polonă Chapter 3 Volume 42 P. 24  - 28 Ediţie specială în limba slovacă Chapter 3 Volume 42 P. 24  - 28 Ediţie specială în limba slovenă Chapter 3 Volume 42 P. 24  - 28

		20031222Decizia Comisieidin 22 decembrie 2003de autorizare a statelor membre în vederea adoptării provizorii de măsuri urgente de protecție împotriva răspândirii Pseudomonas solanacearum (Smith) Smith provenind din Egipt[notificată cu numărul C(2003) 4956](2004/4/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor din plante și împotriva răspândirii lor în Comunitate [1], astfel cum a fost modificată ultima dată prin Directiva 2003/47/CE a Comisiei [2], în special articolul 16 alineatul (3),întrucât:(1) Un stat membru poate, în cazul în care estimează că există un pericol iminent de introducere pe teritoriul său a Pseudomonas solanacearum (Smith) Smith, responsabil de producerea putregaiului brun al cartofului, provenind dintr-o țară terță, să adopte provizoriu orice măsură suplimentară necesară pentru a se proteja împotriva acestui pericol.(2) În 1996, în urma identificării repetate de Pseudomonas solanacearum (Smith) Smith în cartofii proveniți din Egipt, mai multe state membre (Franța, Finlanda, Spania și Danemarca) au adoptat măsuri de interdicție la importul de cartofi proveniți din această țară, pentru a asigura o protecție mai eficientă împotriva introducerii pe teritoriile lor a Pseudomonas solanacearum (Smith) Smith provenind din Egipt.(3) Comisia a răspuns prin adoptarea Deciziei 96/301/CE din 3 mai 1996 de autorizare a statelor membre în vederea adoptării provizorii de măsuri suplimentare de protecție împotriva răspândirii Pseudomonas solanacearum (Smith) Smith provenind din Egipt [3], astfel cum a fost modificată ultima dată prin Decizia 2002/903/CE [4].(4) Decizia 96/301/CE a fost întărită printr-o serie de decizii de modificare. Importurile în Comunitate de cartofi originari din Egipt au fost interzise, cu excepția importurilor de cartofi originari din zone recunoscute ca indemne în conformitate cu norma internațională a Organizației Națiunilor Unite pentru Alimentație și Agricultură (FAO) pentru măsurile fitosanitare, secțiunea 4, "Supravegherea organismelor dăunătoare – Cerințe pentru stabilirea zonelor indemne".(5) În cursul campaniei de importuri 2002-2003, s-a identificat în mod repetat Pseudomonas solanacearum (Smith) Smith și Egiptul a decis interzicerea tuturor exporturilor de cartofi egipteni către Comunitate începând cu 24 martie 2003.(6) Dată fiind situația descrisă anterior, Comisia a inițiat o vizită în Egipt, efectuată de o echipă de experți din statele membre, în august 2003, care avea ca obiectiv verificarea tehnică a sistemului de control și urmărire a producției și comercializării cartofilor destinați exportului către Comunitate.(7) Rezultatele acestei misiuni au fost supuse analizei. Comisia a considerat necesar să se prevadă o inspectare mai riguroasă a loturilor de cartofi, care trebuie să aibă loc imediat înainte de import, în portul de expediere din Egipt.(8) În plus, Comisia a considerat preferabil, după notificarea unei prezențe suspecte de Pseudomonas solanacearum (Smith) Smith, să se redefinească zona indemnă legată de notificarea menționată mai degrabă decât să se interzică total exportul de cartofi originari din întreaga zonă indemnă specificată în acea notificare. Este necesară, așadar, modificarea conceptului de "zonă", identificarea urmând a se face pe baza noțiunii de "sector" sau "bazin".(9) Ținând seama de concluziile și recomandările cuprinse în raportul de audit, ar trebui să fie posibilă autorizarea, pentru campania de importuri 2002-2003, introducerii pe teritoriul Comunității de tuberculi de Solanum tuberosum L. originari din zone recunoscute ca indemne din Egipt în conformitate cu norma internațională a FAO.(10) Din motive de claritate și raționalitate, este necesară abrogarea Deciziei 96/301/CE și înlocuirea ei cu prezenta decizie.(11) Măsurile prevăzute de prezenta decizie sunt conforme cu avizul Comitetului permanent fitosanitar,ADOPTĂ PREZENTA DECIZIE:Articolul 1Introducerea pe teritoriul Comunității de tuberculi de Solanum tuberosum L. originari din Egipt, alții decât cei care intră sub incidența unei interdicții în temeiul dispozițiilor din anexa III, partea A, punctul 10 din Directiva 2000/29/CE, este interzisă.Articolul 2(1) Prin derogare de la articolul 1, introducerea pe teritoriul Comunității de tuberculi de Solanum tuberosum L. originari din Egipt este autorizată, pentru campania de importuri 2003-2004, în cazul în care aceștia provin din "zone indemne" de tipul celor menționate la alineatul (2), cu condiția respectării măsurilor aplicabile tuberculilor cultivați în aceste zone și definite în anexa la prezenta decizie.(2) Comisia stabilește dacă Egiptul a aprobat "zone indemne" pentru campania de importuri 2003-2004 în conformitate cu norma internațională a FAO pentru măsurile fitosanitare, secțiunea 4, "Supravegherea organismelor dăunătoare – Cerințe pentru stabilirea zonelor indemne", în special cu punctul 2.3 din norma menționată, și alcătuiește o "listă a zonelor recunoscute ca indemne", care cuprinde indicații detaliate cu privire la câmpurile situate în aceste zone. Comisia transmite această listă Comitetului și statelor membre.Articolul 3Dispozițiile de la articolul 2 își încetează aplicabilitatea de îndată ce Comisia notifică statelor membre faptul că a fost confirmată a șasea interceptare de Pseudomonas solanacearum (Smith) Smith în conformitate cu punctele 2 și 3 din anexa la prezenta decizie la loturi de cartofi introduși în Comunitate în conformitate cu prezenta directivă în timpul campaniei de importuri 2003-2004 și stabilește că interceptarea indică faptul că metoda de identificare a zonelor indemne din Egipt sau procedura de urmărire oficială din Egipt nu este suficientă pentru a preveni riscul introducerii de Pseudomonas solanacearum (Smith) Smith în Comunitate.Articolul 4Statele membre importatoare prezintă Comisiei și celorlalte state membre, până la 30 august 2004, informațiile privind cantitățile importate în conformitate cu prezenta decizie, precum și raportul tehnic detaliat cu privire la controlul oficial menționate la punctul 2 din anexă; se transmit de asemenea Comisiei copii ale fiecărui certificat fitosanitar. În caz de notificare a unui rezultat suspect sau confirmat în sensul punctului 4 din anexă, se transmit împreună cu notificarea menționată și copii ale certificatului fitosanitar și ale documentelor anexate la acesta.Articolul 5Statele membre adaptează măsurile adoptate de protecție împotriva introducerii și răspândirii Pseudomonas solanacearum (Smith) Smith astfel încât să respecte dispozițiile de la articolele 1, 2 și 3.Articolul 6Decizia 96/301/CE se abrogă.Articolul 7Prezenta decizie trebuie revizuită până la 30 septembrie 2004.Articolul 8Prezenta decizie se adresează statelor membre.Adoptată la Bruxelles, 22 decembrie 2003.Pentru ComisieDavid ByrneMembru al Comisiei[1] JO L 169, 10.7.2000, p. 1.[2] JO L 138, 5.6.2003, p. 47.[3] JO L 115, 9.5.1996, p. 47.[4] JO L 312, 15.11.2002, p. 28.--------------------------------------------------20031222ANEXĂÎn sensul dispozițiilor de la articolul 2, pe lângă cerințele aplicabile cartofilor stabilite de anexele I, II și IV, părțile A și B la Directiva 2000/29/CE, cu excepția celor prevăzute de anexa IV, partea A, secțiunea I, punctul 25.8, trebuie respectate următoarele măsuri de urgență:1. (a) Cartofii care urmează să fie introduși în Comunitate au fost produși pe câmpuri situate, în Egipt, într-o zonă recunoscută indemnă în conformitate cu dispozițiile fixate de Comisie la articolul 2 din prezenta decizie; în ceea ce privește "zonele recunoscute", în sensul prezentei decizii, prin "zonă" se înțelege un "sector" (unitate administrativă deja instituită, care grupează mai multe "bazine") sau un "bazin" (unitate de irigație); aceste zone sunt identificate cu ajutorul codului lor individual oficial;(b) în Egipt, cartofii menționați la litera (a):(i) au fost cultivați din cartofi de origine comunitară directă sau proveniți din astfel de cartofi, produși în "zone indemne recunoscute" în sensul articolului 2 din prezenta decizie, testate oficial pentru detectarea infecțiilor latente imediat înainte de plantare, în conformitate cu procedura de testare comunitară stabilită de Directiva 98/57/CE a Consiliului [1], și declarate indemne de Pseudomonas solanacearum (Smith) Smith după testare;(ii) au fost inspectați oficial pe câmp, în timpul perioadei de vegetație, în căutarea simptomelor putregaiului brun al cartofului provocat de Pseudomonas solanacearum (Smith) Smith și au fost declarați indemni de aceste simptome în cursul acelor inspecții; în momentul cel mai apropiat de recoltare, se prelevă o probă cuprinzând 500 de tuberculi la fiecare 5 feddan (= 2,02 hectare) sau 200 de tuberculi la fiecare feddan (= 0,41 hectare) sau o fracțiune din această cantitate în cazul suprafețelor mai reduse cultivate cu cartofi, în vederea unui examen de laborator, care cuprinde un test de incubare și o inspecție vizuală, în cursul căreia tuberculii sunt tăiați, în căutarea simptomelor putregaiului brun al cartofului provocat de Pseudomonas solanacearum (Smith) Smith, și proba este declarată indemnă de astfel de simptome în urma acestor inspecții;(iii) au fost transportați la unități de ambalare aprobate oficial de autoritățile egiptene pentru manevrarea exclusivă a cartofilor admisibili pentru exportul către Comunitate în cursul campaniei de exporturi 2003-2004 și, la sosirea la unitățile de ambalare:- erau însoțiți de documente atașate fiecărei încărcături de camion de pe câmpul de recoltare, care specifică originea, pe zone, în sensul literei (a), a încărcăturii. Documentele se păstrează în cadrul unității de ambalare până la sfârșitul campaniei de exporturi;- au fost inspectați oficial pe baza unor eșantioane de tuberculi tăiați, în căutarea simptomelor putregaiului brun al cartofului provocat de Pseudomonas solanacearum (Smith) Smith și au fost declarați indemni de astfel de simptome în cursul inspecțiilor menționate, rata de eșantionare fiind, pentru sacii de 70 kg sau pentru cantități echivalente, de 10 % dintre saci și de 40 de tuberculi inspectați la fiecare sac, iar pentru sacii de o tonă sau o tonă și jumătate, de 50 % dintre saci și de 40 de tuberculi inspectați la fiecare sac. Lista exportatorilor înregistrați oficial, elaborată de autoritățile egiptene competente, a fost comunicată Comisiei până la 1 ianuarie 2004;(iv) după ambalarea în saci în unitățile de ambalare, au fost inspectați oficial pe baza unor probe de tuberculi în căutarea simptomelor putregaiului brun al cartofului provocat de Pseudomonas solanacearum (Smith) Smith și au fost declarați indemni de astfel de simptome în cursul inspecțiilor menționate, rata de eșantionare fiind de 2 % dintre saci și de 30 de tuberculi inspectați la fiecare sac;(v) imediat înainte de exportarea înspre Comunitate, au fost inspectați în portul de expediere pe baza unor probe de 200 de tuberculi proveniți din fiecare zonă indemnă, prelevați din minimum 5 saci pentru fiecare zonă indemnă;(vi) au fost testați oficial pentru detectarea infecțiilor latente pe baza unor eșantioane prelevate la fiecare expediere. În cursul campaniei de exporturi, se prelevă cel puțin o probă pentru fiecare bazin sau pentru fiecare zonă de produse prezente în lot (fără ca numărul de eșantioane să poată fi mai mic de cinci), acesta este supus unor analize de laborator conform procedurii de testare comunitară stabilite de Directiva 98/57/CE și este declarat indemn de Pseudomonas solanacearum (Smith) Smith în urma testelor;(vii) fac obiectul unei suspendări oficiale a procesului de pregătire a expedierii din bazinul respectiv înspre Comunitate dacă inspecțiile sau testele menționate la punctele (ii), (iii), (iv), (v) și (vi) au relevat o suspiciune de prezență a Pseudomonas solanacearum (Smith) Smith, până când această suspiciune este înlăturată. La publicarea suspendării oficiale, se delimitează o zonă tampon în jurul bazinului în cauză pentru a delimita prezența suspectă menționată, cu excepția cazurilor în care există o barieră fizică naturală (de exemplu, deșertul, în cazul pivoților). Până la infirmarea prezenței suspectate, nu se poate efectua nici un export de cartofi din zona tampon delimitată. Suprafața zonei tampon se determină în funcție de riscul de propagare a Pseudomonas solanacearum (Smith) Smith în afara zonei recunoscute ca indemnă. Informațiile referitoare la identificarea bazinului în cauză și a zonei sale tampon cu ajutorul codurilor individuale oficiale, precum și rezultatele finale ale analizei, se comunică de îndată Comisiei;(viii) au fost recoltați, manipulați și ambalați separat, utilizându-se, pe cât posibil, echipamente separate pentru fiecare bazin și, în orice caz, pentru fiecare dintre zone în sensul literei (a);(ix) au fost pregătiți pe loturi alcătuite în exclusivitate din cartofi recoltați dintr-o singură zonă în sensul literei (a);(x) au fost marcați în mod distinct, sub controlul autorităților egiptene competente, cu ajutorul unei etichete aplicate pe fiecare sac, purtând indicația de neșters a codului oficial adecvat care apare pe lista "zonelor indemne recunoscute", elaborată în conformitate cu articolul 2 din prezenta decizie, precum și numărul de lot adecvat;(xi) sunt însoțiți de certificatul fitosanitar oficial necesar în conformitate cu articolul 13 alineatul (1) punctul (ii) din Directiva 2000/29/CE, care indică numărul (numerele) lotului la secțiunea "marcajul coletului" și numărul (numerele) de cod oficial(e) menționat(e) la punctul (x) la secțiunea "declarații suplimentare". Numărul lotului din care a fost prelevat un eșantion în scopurile prezentate la punctul (vi) și constatarea oficială a faptului că au fost efectuate testele apar de asemenea la această secțiune;(xii) au fost exportați de către un exportator înregistrat oficial, al cărui nume sau marcă este indicată pe fiecare lot. Lista exportatorilor înregistrați oficial, elaborată de autoritățile egiptene competente, a fost comunicată Comisiei până la 1 ianuarie 2004;(c) punctele de intrare în Comunitate a cartofilor menționați și numele și adresa organismului oficial competent pentru fiecare astfel de punct de intrare au fost notificate Comisiei de către statele membre, care informează cu privire la aceasta celelalte state membre și Egiptul;(d) organismul oficial competent la punctul de intrare a primit o notificare prealabilă cu privire la data probabilă de sosire a loturilor de cartofi și la cantitățile expediate.2. La punctul de intrare în Comunitate, cartofii sunt supuși inspecțiilor stabilite în conformitate cu articolul 13a alineatul (1) litera (b) din Directiva 2000/29/CE; inspecțiile se efectuează pe baza unor tuberculi tăiați, proveniți din probe alcătuite din cel puțin 200 de tuberculi fiecare, prelevați din fiecare lot expediat sau, în cazul în care lotul depășește 25 de tone, din fiecare 25 de tone sau parte din această cantitate din fiecare lot.Fiecare lot expediat rămâne sub control oficial și nu poate fi utilizat sau comercializat până când se confirmă faptul că, în urma examinărilor, nu există suspiciuni sau nu a fost detectată prezența Pseudomonas solanacearum (Smith) Smith. În plus, în cazul în care au fost detectate sau există suspiciunea prezenței simptomelor de Pseudomonas solanacearum (Smith) Smith la un lot, toate loturile din acea expediție și loturile din alte expediții provenind din aceeași zonă rămân sub control oficial până când prezența Pseudomonas solanacearum (Smith) Smith în lotul în cauză este confirmată sau infirmată.În cazul în care se detectează simptomele tipice sau suspiciuni legate de prezența Pseudomonas solanacearum (Smith) Smith în cursul inspecțiilor, confirmarea sau infirmarea prezenței Pseudomonas solanacearum (Smith) Smith vin în urma efectuării unor testări efectuate în conformitate cu schema provizorie de test. În cazul în care prezența Pseudomonas solanacearum (Smith) Smith se confirmă, lotul din care a fost prelevat eșantionul în cauză se supune uneia dintre măsurile următoare:(i) refuzul sau autorizarea expedierii produselor către o destinație din afara Comunității sau(ii) distrugerea.Toate celelalte loturi provenite din aceeași zonă se testează în conformitate cu punctul (3).3. În afara inspecțiilor menționate la punctul (2), se efectuează și teste pentru detectarea unor infecții latente, în conformitate cu schema provizorie de test, pe probe prelevate din fiecare zonă în sensul punctului (1) litera (a); în cursul campaniei de exporturi, se prelevă cel puțin o probă provenind dintr-un sector sau dintr-un bazin din fiecare zonă în sensul punctului (1) litera (a) sau 200 de tuberculi pe probă din același lot. Proba selectată pentru detectarea infecțiilor latente se supune de asemenea inspecției tuberculilor tăiați. Pentru fiecare probă testată și confirmată pozitiv, trebuie reținut și păstrat în mod adecvat restul de cartof examinat.Loturile din care s-au prelevat probe rămân sub control oficial și nu pot fi utilizate sau comercializate până când se stabilește că prezența Pseudomonas solanacearum (Smith) Smith nu a fost confirmată în urma testării. Lotul din care a fost prelevat eșantionul în cauză se supune uneia dintre măsurile următoare:(i) refuzul sau autorizarea expedierii produselor înspre o destinație din afara Comunității sau(ii) distrugerea.4. În cazul în care există suspiciuni sau este confirmată prezența Pseudomonas solanacearum (Smith) Smith, statele membre informează de îndată Comisia și Egiptul; notificarea unei suspiciuni de prezență se efectuează pe baza unui rezultat pozitiv la unul sau la mai multe dintre testele rapide prevăzute de anexa II, secțiunea I, punctul 1 și secțiunea II sau a unui test sau a mai multora dintre testele prevăzute de anexa II, secțiunea I, punctul 2 și secțiunea III din schema provizorie de test;5. Comisia se asigură că primește datele și rezultatele inspecțiilor vizuale prevăzute la punctul 1 litera (b) punctele (ii), (iii), (iv) și (v) și ale testelor prevăzute la punctul 1 litera (b) punctul (vi). Lista zonelor indemne recunoscute este adaptată de Comisie în funcție de aceste rezultate și de constatările efectuate în conformitate cu punctele 2 și 3; în cazul notificării unei prezențe suspecte în conformitate cu punctul 4, lista "zonelor recunoscute ca indemne" se revizuiește și se indică faptul că exporturile către Comunitate de cartofi care intră sub incidența notificării prezenței suspecte menționate provenind dintr-un bazin din zona respectivă recunoscută ca indemnă se suspendă până la confirmarea sau infirmarea prezenței suspectate de Pseudomonas solanacearum (Smith) Smith.După primirea notificării Comisiei privind actualizarea listei de zone recunoscute ca indemne, autoritățile egiptene delimitează o zonă tampon în conformitate cu punctul 1 litera (b) punctul (vii). Informațiile privind identificarea zonei tampon menționate anterior cu ajutorul codului sau codurilor individuale oficiale se comunică de îndată Comisiei și statelor membre. În cazul în care aceste informații nu îi sunt comunicate în termen de trei zile lucrătoare de la declararea prezenței suspecte, Comisia modifică lista zonelor recunoscute ca indemne excluzând, până la sfârșitul campaniei de importuri 2003-2004, orice nou export provenind din ansamblul sectorului în care se găsește bazinul menționat în notificarea prezenței suspecte.6. Statele membre stabilesc cerințe adecvate în privința etichetării, inclusiv în ceea ce privește originea egipteană, pentru a evita plantarea cartofilor în cauză, și adoptă măsurile adecvate pentru eliminarea deșeurilor după ambalarea sau transformarea cartofilor, pentru a evita orice răspândire a Pseudomonas solanacearum (Smith) Smith ca urmare a unei eventuale infecții latente.[1] JO L 235, 21.8.1998, p. 1.--------------------------------------------------